Komisjoni määrus (EMÜ) nr 48/90,

9. jaanuar 1990,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3845/89, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. jaanuar 1990

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 374, 22.12.1989, lk 2.

--------------------------------------------------

LISA

Kauba kirjeldus | Klassifikatsioon CN-kood | Põhjendused |

1 | 2 | 3 |

1.Mängutarkvara automaatsetes andmetöötlusmasinates kasutatavate salvestatud plaatidena. | 85249091 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 85 märkusega 6 ning CN-koodide 8524, 852490 ja 85249091 sõnastusega. |

2.Punktmaatrikspaneel, mis koosneb kahe klaaslehe või -plaadi vahelisest vedelkristallkihist, milles on väikesed punktid (joonte ja veergudena), ning KMOP-tehnoloogias valmistatud liidestuslülitustest. | 85312090 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 8531, 853120 ja 85312090 sõnastusega. |

3.Indikaatorlamp kahe kontakttikuga, mis koosneb värvilisest (poolläbipaistvast) plastkestast (30 mm pikk ja läbimõõduga 8 mm), mille sees on lahenduslambist ja kahest takistist koosnev valgusallikas. See on ette nähtud paigaldamiseks elektrilistele kodumasinatele eesmärgiga näidata, et aparaat on ühendatud vooluvõrku. Seda võib kasutada 220 V ja 380 V pingel töötavate seadeldiste puhul. | 85318090 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 94 märkuse 1 punktiga f ning CN-koodide 8531, 853180 ja 85318090 sõnastusega. Indikaatorlamp ei ole üksnes CN-koodi 8539 alla kuuluv valgusallikas. Seda kasutatakse eesmärgiga näidata elektrienergia olemasolu aparaatides ja seepärast käsitatakse seda CN-koodi 8531 alla kuuluva visuaalsignalisatsiooniseadmena. |

4.Optikaelement, mis koosneb akrüülvaigust kaheksanurksest läätsest, mis on kinnitatud grafoprojektoris kasutatava lihtsa metalltoe külge. | 90029091 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 9002, 900290 ja 90029091 sõnastusega. Element loetakse monteerituks, sest see on kinnitatud metalltoe külge. |

--------------------------------------------------